8.3.2023.
HR
Službeni list Europske unije
C 86/31
Dodane su dvije pasmine na popis dopuštenih pasmina majki, Blanche du Massif Central i Lacaune viande.
Te se tri pasmine mogu uzgajati čistokrvne ili križanjem prve generacije.
Dodan je popis pasmina oca koje spadaju među otporne i mesnate pasmine koje se uzgajaju čistokrvne.
Uzgajivač ovisno o namjeni janjadi odabire najpogodniju pasminu oca, koja mora biti mesnata kako bi se poboljšala konformacija janjadi i otporna radi obnove stada.
Kad je riječ o opremljenosti objekata (tor, tranzitni centar), dodane su nove obveze koje obuhvaćaju prakse proizvođača janjadi sa ZOZP-om (pristup vodi i hrani, gustoća životinja u objektu, kvaliteta stelje i čišćenje objekata).
Kad je riječ o brizi o životinjama, dodani su uvjeti postupanja sa životinjama (postupanje treba biti pažljivo, zabranjeno je vući životinje za runo) i zabrana kastriranja mužjaka.
Kad je riječ o veterinarskoj njezi, dodane su nove obveze kako bi se uredila upotreba i sljedivost ljekovite hrane.
Kako bi se uredila faza prijevoza životinja i smanjio stres, dodano je najdulje trajanje prijevoza od osam sati.
Podrubrika 5.6.
„Postupci klanja” U skladu s izmjenom u odjeljku „Opis proizvoda” izmijenjena je dob za klanje janjadi, pri čemu je dob snižena na 60 do 150 dana (umjesto prijašnjih 90 do 180 dana).
Odredba je upotpunjena podatkom da janjad zaklana u dobi od 60 do 69 dana nije odviknuta od sisanja.
Definiran je rok od najviše 24 sata od dolaska janjadi do klanja.
Definirani su uvjeti hlađenja trupova te su dodani u tu rubriku (unutarnja temperatura, nepostojanje kondenzacije).
Dodani su kriteriji odabira trupova i uvjeti potrebni za skladištenje i odabir trupova (trupovi koji nisu narezani, skladište, nakon hlađenja, pregled hladnih trupova).
Podrubrika 5.7.
„Odabir nusproizvoda klanja” Dodane su odredbe koje se odnose na odabir nusproizvoda klanja, odnosno na to da se oni vade iz trupova životinja sa ZOZP-om „Agneau du Quercy” u trenutku njihova odvajanja.
Podrubrika 5.9. „Rezanje i pakiranje” Dodane su odredbe koje se odnose na rezanje i pakiranje, odnosno na to da se ti postupci provode u rasjekavaonici odmah nakon rezanja i da se meso može pakirati na veliko ili u maloprodajne jedinice.
4.8.
Povezanost Odjeljak „Povezanost sa zemljopisnim podrijetlom” u potpunosti je preinačen, ali njegova bit nije izmijenjena.
Podijeljen je na tri dijela kako bi se mogle razlikovati posebnosti zemljopisnog područja, posebnosti proizvoda i uzročna veza.
4.9.
Kontrolno tijelo U skladu s uputama koje su na snazi na nacionalnoj razini i kojima se nastoje uskladiti tekstovi specifikacija proizvoda, izbrisani su naziv i podaci za kontakt certifikacijskog tijela, kao i plan kontrole koji je sastavljen u obliku tablice.
Odsad se u ovoj rubrici navode podaci za kontakt francuskih nadležnih tijela u području kontrole: Nacionalni institut za podrijetlo i kvalitetu (INAO) i Glavna uprava za tržišno natjecanje, potrošačka pitanja i sprečavanje prijevara (DGCCRF).
Naziv i podaci za kontakt certifikacijskog tijela dostupni su na internetskim stranicama INAO-a te u bazi podataka Europske komisije.